Your Friendly Neighborhood Spider-Man
Jaksot > Ensimmäinen tuotantokausi (2025)

| № (sarja) | № (kausi) | Nimi | Ohjaus | Käsikirjoitus | Julkaisu |
| --- | --- | --- | --- | --- | --- |
| 1 | 1 | (engl. Amazing Fantasy) | Mel Zwyer | Jeff Trammell | 2025-1-2929. tammikuuta 2025 |
Peter Parker on aikeissa mennä tutustumaan Midtownin tiedelukioon. Mutta heti päivän alussa, lukion ylle ilmestyy portaali, jonka läpi ilmestyy musta symbiootti. Kun oppilas nimeltä Nico Minoru uhkaa joutua olennon hyökkäämäksi, Peter kiinnittää symbiootin huomion itseensä, jolloin paikalle saapunut Stephen Strange saa tilaisuuden pysäyttää sen. Mutta portaalista salaa ilmestynyt pieni hämähäkki puraisee Peteriä. Muutama kuukausi myöhemmin, Peter oli myös saanut hämähäkin puremasta itselleen hämähäkkimäiset voimat ja ryhtynyt Hämähäkkimieheksi. Peter ja Nico olivat päätyneet Midtownin kärsimien tuhojen vuoksi oppilaaksi Rockford T. Balesin lukioon. Peterin entinen lapsenvahti ja ihastus, Pearl Pangan, oli myös oppilaana koulussa. Mutta Peterin harmiksi, Pearl seurusteli jo Rockfordin jalkapallojoukkueen kapteenin, Lonnie Lincolnin, kanssa. Peter kuitenkin ystävystyy sekä Pearlin että Lonnien kanssa. Eräänä aamuna, Peter tulee Hämähäkkimiehenä puolustaneeksi Harry Osbornia kiusaajilta. Ja Peterin palattua illalla kotiin May-tädin luokse, liikemies Norman Osborn, saapuu tapaamaan häntä. 
| 2 | 2 | Parkerin tuuria (engl. The Parker Luck) | Liza Singer | Charlie Neuner | 2025-1-2929. tammikuuta 2025 |
Norman haluaa Peterin harjoittelijaksi yhtiöönsä, Oscorpiin, koulunkäynnin yhteydessä. Peter tapaa kolme muuta harjoittelijaa: Ashan, Jeanne Foucaltin ja Amadeus Chon, sekä valvojansa Bentley Wittmanin, joka määrää Parkerin suorittamaan oman harjoittelunsa energiatutkimusosaston työntekijä Cara Connorsin alaisuudessa. Harjoittelun vuoksi, Peter joutuu kuitenkin jättämään menemättä opiskelijabileisiin Nicon, Pearlin ja Lincolnin seuraksi. Mutta kesken harjoittelun, hän kuulee uutisten kautta tulipalosta, ja poistuu paikalta voidakseen auttaa Hämähäkkimiehenä pulassa olevia ihmisiä. Tulipalon aiheuttajaksi paljastuu roisto nimeltä Butane, joka oli palkattu tuhopolttamaan rakennuksia osana vakuutuspetoksia. Lisäksi Peter huomaa Butanella ikuisuuden symbolia muistuttavan tunnuksen. Mutta kun Peter lopulta palaa Oscorp-torniin, Wittman ei ole Peterin käytöksestä lainkaan mielissään, ja lisäksi Norman haluaa puhua Peterin kanssa. Mutta Peterin yllätykseksi, Norman ei aiokaan erottaa Peteriä, vaan näyttää tälle valvontakamerakuvia, joista oli saanut selville Peterin olevan Hämähäkkimies. 
| 3 | 3 | (engl. Secret Identity Crisis) | Stu Livingston | Jeff Trammell | 2025-2-55. helmikuuta 2025 |
Peter yrittää kiistää olevansa Hämähäkkimies, mutta Norman ei usko häntä. Norman tunnustaa yksityisillallisella yrittäneensä selvittää Hämähäkkimiehen henkilöllisyyden jo siitä asti, kun tämä pelasti hänen poikansa, Harryn. Lisäksi, Oscorpin harjoittelijaohjelma oli ollut vain Normanin operaatio löytääkseen Jeannen, Ashan, Amadeusin ja Peterin joukosta henkilön, joka oli pystynyt luomaan Hämähäkkimiehen seittisinkoteknologian. Peter kieltäytyy yhteistyöstä Normanin kanssa, mutta haluaa yhä jatkaa harjoittelijana Oscorpissa, auttaakseen May-tätiä laskujen maksamisessa. Kaksi rikollista, Maria Vasquez ja James Sanders, saavat salaperäiseltä henkilöltä käyttöönsä huipputeknologiset hansikkaat ja kengät. He yrittävät käyttää teknologiaansa jalokiviliikkeen ryöstämiseen, ja Peter yrittää estää sen. Peter jää kuitenkin alakynteen, ennen kuin Norman ottaa yhteyttä häneen yhteyttä ja antaa neuvoja, joilla pysäyttää rikolliset. Peter huomaa rikollisten teknologiassa saman tunnuksen kuin Butanella, ja kerrottuaan siitä Normanille, hän suostuu lopulta yhteistyöhön tämän kanssa. Lonnie saa tietää pikkuveljensä, Andren, liittyneen paikalliseen ”110. kadun jengiin” eli ”Satakymppeihin”. Andren karattua kotoa, Lonnie seuraa häntä jengin piilopaikkaan, mutta jengin johtaja, Iso-Donovan, ei suostu päästämään Andren lähtemään. Niinpä Lonnie tarjoutuu liittymään jengiin Andren tilalle. 
| 4 | 4 | Täysosuma (engl. Hitting the Big Time) | Liza Singer | Charlie Neuner | 2025-2-55. helmikuuta 2025 |
Kostajat ovat ajautuneet erilleen Yhdistyneiden kansakuntien ratifioitua Sokovian sopimuksen, joka vaatii kaikkia maailman supersankareita rekisteröitymään sakon tai vankeustuomion uhalla. Yrittäessään suojella Peteriä sopimuksen vaikutuksilta, Norman suostuttelee hänet kokeilemaan uusia Oscorpin kehittämiä uusia pukuja. Suurin osa ei kuitenkaan toimi Peterin ja Normanin odotusten mukaisesti, joten he turvautuu lopulta Peterin alkuperäisiä suunnitelmia muistuttavaan, vaikka se onkin sinipunaisen sijasta valkoisen värinen. Samaan aikaan, Iso-Donovan lähettää Lonnien hankkimaan Satakympeille ravintolasta nimeltä La Fresca, joka on kilpailevan jengin, Skorpionien, aluetta. Lonnie kohtaa samalla Skorpionien varajohtajan, Carmilla Blackin, ja Iso-Donovan varoittaa, ettei Lonnien perhe ole turvassa Skorpioneilta, ellei Lonnie jatka Satakymppien jäsenenä. Myöhemmin, Peter päätyy pelastamaan siviilejä jahdatessaan venäläisiä pankkirosvoja, joista Mila Masaryk pakenee yksin rahojen kanssa. Palatessaan Oscorp-torniin ja Normanin toimistoon, Peter tulee vahingossa paljastaneeksi henkilöllisyytensä Harrylle. Sillä välin, Masaryk vie rahat Otto Octaviukselle, joka oli myös vastuussa Butanen, James Sandersin ja Maria Vasquezin käyttämien huipputeknologisten varusteiden kehittämisestä. 
| 5 | 5 | Yksisarvinen on irti! (engl. The Unicorn Unleashed) | Stu Livingston | Jeff Trammell | 2025-2-55. helmikuuta 2025 |
Masaryk ostaa ryöstösaalisrahoillaan Octaviukselta kypärän, jolla ampua lasereita otsasta tai ennustaa vastustajien liikkeet. Octaviuksen motiivi huipputeknologian myymiseen rikollisille oli yksinkertaisesti tulla rikkaaksi ja kuuluisaksi. Sillä välin, Norman päättää kiireisten aikataulujensa vuoksi ottaa Harryn osaksi hänen ja Peterin Hämähäkkimies-operaatioita varten. Harry päätyy antamaan taustatukea Normanin toimistosta Peterille isänsä sijasta, kun Peter yrittää estää Masarykiä, joka nyt kutsuu itseään Yksisarviseksi, vapauttamasta aiemmin pidätettyjä rikostovereitaan vankilasta. Masaryk melkein tappaa Peterin, mutta hänen rikoskumppaninsa Mikhail Sytsevich, jonka hengen Peter oli pelastanut ennen pidätetyksi joutumista. Tästä huolimatta, Peter pysäyttää sekä Masarykin että Sytsevichin, joka varoittaa Peteriä olemaan enää asettumasta hänen tielleen. Tämän jälkeen, Peter pyytää Harryä hänen ja Nicon seuraksi elokuviin, mistä Nico itse ei ole mielissään. Sillä välin, Lonnie joutuu lähtemään kesken jalkapalloharjoitusten auttamaan Satakymppejä aluesodassa Skorpioneja ja näiden johtajaa. Pelastettuaan Iso-Donovanin Skorpionien johtajalta, Mac Garganilta, Lonnie ansaitsee Satakymppien kunnioituksen ja Iso-Donovan antaa hänelle nimen Hautakivi. 
| 6 | 6 | Kaksintaistelu paholaisen kanssa (engl. Duel with the Devil) | Liza Singer | Charlie Neuner | 2025-2-1212. helmikuuta 2025 |
Lonnie erotetaan jalkapallojoukkueesta tunneilta lintsaamisen ja harjoitusten välistä jättämisen vuoksi. Hän karkaa myös kotoa, mutta saa Carmilla Blackin peräänsä, ja piiloutuu Satakymppien piilopaikkaan. Peter pyytää sekä Nicon että Harryn luokseen, jotta Nico voisi tutustua Harryyn paremmin. Norman osallistuu Lagosin uhreja tukevalle hyväntekeväisyysillalliselle ja kertoo Hämähäkkimiehestä ulkoministeri Thaddeus Rossille, mutta valehtelee hänen olevan turvamiehensä John Gallo. Mutta samalla Normanille paljastuu, että joku on tunkeutunut Oscorp-torniin. Peter poistuu kotoaan pysäyttääkseen tunkeilijan, joka paljastuu Daredeviliksi. Daredevil yrittää vakuuttaa Peterille, ettei Normaniin voi luottaa, ja pakenee paikalta lyötyään Peterin tajuttomaksi. Norman kertoo Peterille myöhemmin Octaviuksesta, joka oli entinen Oscorpin työntekijä, mutta tuntenut jääneensä Normanin varjoon. Norman uskoo myös Daredevilin työskentelevän Octaviukselle, vaikka Daredevil ei Peterin mielestä vaikuta samanlaiselta kuin muut roistot. Harry paljastaa vahingossa Nicolle Peterin olevan Hämähäkkimies, ja Peterin palattua, Nico poistuu paikalta vihaisena. Black saa 110. kadun jengin piilopaikan sijainnin selville ja raportoi asiasta Garganille, joka saa Octaviukselta itselleen omat huipputeknologiset varusteet. 
| 7 | 7 | Skorpioni nousee (engl. Scorpion Rising) | Stu Livingston | Raven Koné | 2025-2-1212. helmikuuta 2025 |
Nico on vihainen Peterille, kun taas Pearl puolestaan syyttäessä itseään siitä, että Lonnie salaa häneltä asioita. Lopulta hän kuulee Andrelta totuuden, ja saapuu itse jengin piilopaikkaan taivutellakseen Lonnien jättämään jengin. Harry tulee tapaamaan Nicoa tämän sijaiskotiin, ja yrittää puhua itsensä ja Peterin puolesta. Nico on kuitenkin elämänsä aikana tullut ennenkin hylätyksi, ja uskoo Peterin tekevän hänelle samoin. Harry tulee antaneeksi Nicolle, ja he osallistuvat Harryn autolla myös katukisoihin. Nicolla on yhä hankaluuksia antaa Peterille anteeksi, mutta Harry uskoi Peterin vain halunneen suojella Nicoa. Yrittäessään jäljittää Octaviusta, Norman tulee kertoneeksi Peterille hänen ja Octaviuksen viimeisimmän tutkimuksen koskeneen gammasäteilyä. Sen avulla he jäljittävät Garganin, joka hyökkää Satakymppien piilopaikkaan uusilla Skorpioni-varusteillaan. Hämähäkkimiehen autettua Lonnien, Pearlin sekä jengin jäsenet pakoon, hän kohtaa Garganin yksin. Mutta Norman jättää Hämähäkkimiehen hetkeksi oman onnensa nojaan yrittäessään käyttää Garganista tulevia gammasäteilyjälkiä apuna Octaviuksen jäljittämiseen. Kun hän lopulta löytää Octaviuksen olinpaikan, hän lähettää drooninsa hakemaan pahasti loukkaantuneen Peterin turvaan. 
| 8 | 8 | Sotkeutunut verkko (engl. Tangled Web) | Liza Singer | Charlie Neuner | 2025-2-1212. helmikuuta 2025 |
Peter herää Oscorpin lääketieteellisen siiven huoneesta, ja saa tietää Hämähäkkimies-pukunsa vaurioituneen käyttökelvottomaksi taistelussa Gargania vastaan. Peter tuntee syyllisyyttä siitä, ettei voi auttaa ihmisiä, mutta Norman yrittää kehottaa tästä keskittymään paranemiseen. Lisäksi hän näkee painajaisia, joissa Gargan uhkaa hänen läheisiään. Lopulta hän murtuu kyyneliin May-tädin edessä, heidän molempien toivoessa, että Peterin Ben-setä olisi yhä elossa neuvomassa veljenpoikaansa. Sillä välin, Tony Stark, Thaddeus Ross ja SWAT-joukot löytävät Octaviuksen piilopaikan ja pidättävät hänet syytettynä Sokovian sopimuksen rikkomisesta. Auttaessaan Pearlia myöhemmin eräässä kouluprojektissa, Peter kuulee kuinka Lonnien aikoi pysyä uskollisena Satakympeille, minkä vuoksi Pearl jättää Lonnien. Norman epäilee Peterin vain pelkäävän omien voimiensa käyttöä, ja kehottaa Peterin yrittämään antaa maailmalle syyn kunnioittaa häntä. Harry kuitenkin uskoo, että Peterin pitäisi tehdä omat päätöksensä, ja esittelee Peterille myös uuden sinipunaisen Hämähäkkimies-puvun. Samaan aikaan, Sytsevichin ja Masarykin rikoskumppani, Dmitri Smerdyakov, puolestaan kertoo Satakympeille Octaviuksesta. 
| 9 | 9 | Sankari vai kiusankappale (engl. Hero or Menace) | Liza Singer | Jeff Trammell | 2025-2-1919. helmikuuta 2025 |
Norman vierailee Octaviuksen sellissä, ja kertoo paljastaneensa hänen olinpaikkansa Rossille ja Starkille, jotta voisi takavarikoida Octaviuksen keksinnöt Oscorpille. Satakympit hyökkäävät Oscorpin rekka-auton kimppuun voidakseen varastaa aseet itselleen, ja rekka melkein törmää Nicoon, mutta Peter pelastaa hänet. Skorpionit saapuvat paikalle tuhotakseen Satakympit lopullisesti, ja Gargan melkein tappaa Ison-Donovanin, joka pelästyneenä päättää paeta ja hylätä jengin. Yrittäessään tutkia Oscorpin aseita, Lonnie altistuu salaperäisestä kaniterista tulleelle siniselle DIOX-3 -kaasulle ja saa yli-inhimilliset voimat. Garganin pudotettua ison kasan metallipalkkeja Lonnin päälle, raivostunut Hämähäkkimies melkein antaa periksi Normanin puheille kunnioituksesta ja on vähällä tappaa Garganin. Mutta hengissä selvinnyt Lonnie estää sen ja muistuttaa, ettei Hämähäkkimiehen kuulu olla kuten Gargan. Nähtyään Hämähäkkimiehen toiminnassa omin silmin, Nico antaa vihdoin anteeksi sen, että Peter salasi olevansa Hämähäkkimies. Norman kiittää Peteriä Octaviuksen keksintöjen turvaamisesta Oscorpin haltuun, mutta Norman ja Wittman olivat hänen selkänsä takana kopioineet Peterin DNA-rakenteen Oscropin geenimuunneltuihin hämähäkkeihin. 
| 10 | 10 | Jos tämä on kohtaloni... (engl. If This Be My Destiny...) | Stu Livingston | Charlie Neuner ja Jeff Trammell | 2025-2-1919. helmikuuta 2025 |
Norman paljastaa hyödyntäneensä harjoittelijoiden projekteja Projekti Monoliittiin, jonka tarkoitus olisi avata portaaleja ulkoavaruuteen. Stephen Strange ilmestyy paikalle, aikomuksenaan estää Normanin aikeet. Oscorpin tiedemiehet pidättelevät Strangea ääniteknologiallaan, kun Wittman avaa portaalin. Portaalista ilmestyy sama symbiootti, joka aiheutti Midtownin tuhoon. Hämähäkkimies ja Strange taistelevat symbioottia vastaan, mutta se raapaisee Strangen kaulassa olevaa Agamotton silmää, joka lähettää Strangen ja symbiootin siihen päivään, jona Midtown tuhoutui. Samaan portaalin päätyy myös yksi Oscorpin hämähäkeistä, joka puraisee menneisyyden Peteriä, varmistaen Hämähäkkimiehen syntytarinan. Lopulta Hämähäkkimies ja Strange lähettävät Oscorpin portaalin kautta symbiootin takaisin avaruuteen, ja tuhoavat portaalin. Nicon ehdotuksesta, Peter ja Harry perustavat oman yrityksen nimeltä WEB (Worldwide Engineering Brigade). Asha ja Focault (todellisuudessa Daredevilin apuri Finesse) suostuvat liittymään heihin, mutta Cho päättää jäädä Oscorpiin. Harry pyytää WEBiin myös Lonnien, josta on tullut Satakymppien uusi johtaja. Norman on löytää Projekti Monoliitin raunioilta Maahan jääneen palasen symbiootista. Nico on salaa opetellut taikuuden käyttöä puhuakseen äitinsä hengelle. Octavius alkaa suunnitella uusia rautalonkeroita paetakseen vankilasta, kun taas May-täti käy vankilassa tapaamassa Peterin isää, Richard Parkeria.